Foto: Ryszard Hołubowicz 
Epitaf i katedralen i Lublin  Foto: Andrzej Otrębski 
**Józef Mirosław Życiński** (født 1. september 1948 i Nowa Wieś i Piotrków fylke‎ i Polen, død 10. februar 2011 i Roma) var en polsk katolsk teolog, filosof, publisist, biskop av Tarnów og til sist erkebiskop av Lublin.

Liv og virke
------------

### Bakgrunn

Józef Życiński studerte ved presteseminaret i Czestochowa og ble diakonviet 19. juni 1971 av Franciszek Musiel, hjelpebiskop i Czestochowa.[]

### Prest

Den 21. mai 1972 ble han presteviet av Stefan Bareła, biskop av Czestochowa. I 1976 tok han doktorgrad ved Det teologiske fakultet i Kraków og en doktorgrad i filosofi fra Det teologiske fakultet i Warszawa. I 1980 habiliterte han med en avhandling om relativistisk kosmologi.[]

Fra 1980 var han fakultetsleder for logikk og metodikk ved Det pavelige teologiske fakultet i Kraków. Fra 1982 til 1985 var Życiński visedekan og fra 1988 til 1990 dekan ved Fakultet for kunst der. Han var spesielt involvert i tverrfaglige spørsmål om filosofisk i vitenskap.

### Biskop av Tarnów

Pave Johannes Paul II utnevnte ham til biskop av Tarnów den 29. september 1990. Han ble bispeviet 4. november 1990 av erkebiskopen av Kraków, kardinal Franciszek Macharski; medkonsekratorer var Stanisław Nowak, erkebiskop av Czestochowa, og Ignacy Tokarczuk, erkebiskop av Przemyśl.[]

### Erkebiskop av Lublin

Den 14. juli 1997 ble Józef Życiński utnevnt av Johannes Paul II til erkebiskop av Lublin. Han tiltrådte den 29. juli 1997.

Han har blant annet skrevet flere hundre vitenskapelige publikasjoner på engelsk, tysk, italiensk, fransk, spansk, russisk, slovakisk og ungarsk. Han har undervist ved University of California, Berkeley, Catholic University of America i Washington DC, Australian Catholic University og University of Oxford. I 2006–2007 var han gjesteprofessor ved *The Nanovic Institute for European Studies* ved University of Notre Dame. Han var storkansler ved det katolske universitetet i Lublin. I tillegg var Józef Życiński medlem av det faste råd for den polske bispekonferanse og felleskommisjonen for bispekonferanse og Polens regjering. Han var medlem av Det pavelige kulturråd og rådgiver for Kongregasjonen for katolsk utdanning i Roma. Erkebiskop Życiński var blant annet medlem av *European Academy of Sciences and Arts* i Salzburg og utenlandsk medlem av Det russiske vitenskapsakademi. Han var æresdoktor fra Jordbruksuniversitetet i Lublin og Det jagiellonske universitet i Kraków.[]

Erkebiskop Życiński døde 10. februar 2011, antagelig som et resultat av et hjerteinfarkt han fikk på et hotell i Roma mens han deltok på et møte i Kongregasjonen for katolsk utdanning.

Han ble gravlagt 19. februar 2011 etter et rekviem i Lublins katolske katedral, ledet av erkebiskop Celestino Migliore, den apostoliske nuntius til Polen, og i nærvær av den polske president Bronisław Komorowski og andre ledende politikere. President Komorowski hedret Józef Życiński posthumt med storkorset for polsk gjenfødelse (*Polonia Restituta*).

Józef Życiński ble ansett for å være den mest fremtredende kirkelige deltaker i det offentlige liv i Polen og også i polske medier; han var den ledende representant for den liberale fløyen av den polske katolske kirke og motsatte seg heftig antisemittisme. Han var en garantist for forsoning og engasjerte seg i økumenisk dialog med de ortodokse og i den kristen-jødiske dialogen.

På grunn av sin liberale holdning kritiserte Zycinski den nasjonalkatolske fløy i den polske kirke, blant annet alliansen mellom Radio Maryja med de høyrenasjonalistiske partier, og han vendte seg også kraftig mot de bakvaskende rapportene om statsminister Donald Tusk på grunn av hans påståtte «bestefar i Wehrmacht». Naturligvis ga denne holdningen ham også mye kritikk.

Et spesielt anliggende for Erkebiskop Życiński var støtten til Renovabis-kampanjen.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio, O.P. (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (16235-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Henry Benedict Mary Clement Stuart of York (1725-1807) \*1758
* Pave Leo XII (1760-1829) \*1794
* Kardinal Chiarissimo Falconieri Mellini (1794-1859) \*1826
* Kardinal Camillo di Pietro (1806-1884) \*1839
* Kardinal Mieczyslaw Halka Ledóchowski (1822-1902) \*1861
* Kardinal Jan Puzyna z Kosielsko (1842-1911) \*1886
* Erkebiskop Józef Bilczewski (1860-1923) \*1901
* Erkebiskop Bolesław Twardowski (1864-1944) \*1919
* Erkebiskop Eugeniusz Baziak (1890-1962) \*1933
* Pave Johannes Paul II (1920-2005) \*1958
* Kardinal Franciszek Macharski (1927-2016) \*1979
* Erkebiskop *Józef Mirosław Życiński* (1948-2011) \*1990

Referanser
----------

1. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
2. ↑   www.thenews.pl[Hentet fra Wikidata]
3. ↑   Polish Science, Polish scientist ID 29323, besøkt 10. desember 2022[Hentet fra Wikidata]
4. ↑  *Biografie von Erzbischof Życiński* Arkivert 13. februar 2011 hos Wayback Machine. Polnische Bischofskonferenz, 12. februar 2011
5. 1 2  *Trauer um einen markanten Kirchenmann*, Domradio, 11. februar 2011
6. ↑  Monitor Polski: *Postanowienie Prezydenta Rzeczypospolitej Polskiej*, o nadaniu orderu, M.P. nr 47 poz. 531, 2011, 47, 531, 2011-02-17, lest 2023-02-18
7. 1 2  [ Arkivert 5. august 2014 hos Wayback Machine. *Lubliner Erzbischof Józef Życiński in Rom verstorben*, Renovabis, 11. februar 2011
8. ↑  *Polnischer Erzbischof Jozef Zycinski gestorben*, europeonline-magazine, 11. februar 2011
9. ↑  „Polen: Lubliner Erzbischof gestorben", Radiovaticana, 11. februar 2011
10. ↑  Frankfurter Allgemeine Zeitung 12. februar 2011 s. 2
11. ↑  catholic-hierarchy.org zycinski, lest 29. juli 2023

|  |  |
| --- | --- |
| Oppslagsverk/autoritetsdata | Prabook **·** Catholic-Hierarchy **·** Deutsche Biographie **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** ICCU **·** CiNii
 |